Tko se protivi proučavanju prapovijesti Hrvata?

''Članak mr. Dunje Brozović-Rončević "Jesu li Hrvati Iranci?", objavljen u Matici broj 6-7/1993., pobudio je izuzetno zanimanje kako u domovini tako i u hrvatskoj dijaspori. To je zanimanje bilo još veće nakon stoje autorica taj svoj članak, ponešto proširen, objavila i u zagrebačkom Vjesniku. Na tvrdnje gđe Brozović o neutemeljenosti teza o iranskom podrijetlu Hrvata odmah je reagirao g. Tomislav Heres (Mato Marčinko) opširnim polemičkim tekstom s naslovom "Hrvati ostaju Hrvati dok se drukčije ne dokaže", što smo ga objavili u Matici broj 8/1993. U istom je broju tiskan i odgovor mr. Dunje Brozović-Rončević ("Samo znanstvena istina"). Polemika za i protiv "iranske teorije" o podrijetlu Hrvata prenijela se zatim na stranice Vjesnika, gdje je 9. studenoga 1993. objavljeno i reagiranje Znanstvenog društva za proučavanje podrijetla Hrvata. Zamoljeni da to reagiranje tiskamo i u Matici, činimo to ispunjavajući svoju obvezu prema Zakonu o tisku. (Ur.)''

Čovjek koji je već višestruko zadužio Hrvatsku - ranijim učvršćivanjem jedinstva srpskohrvatskog jezika (zajedno s beogradskim prof. Ivićem), pa je zatim obdario Hrvate promoviranjem Jovana Raškovića i ujedno hibernirao izdavanje Hrvatske enciklopedije za daleku budućnost - upravo stječe još i nove zasluge iz hrvatske povijesti. Danas je to moćna idejno-politička pozadina kojom se osigurava javni proboj tandema Alemko Gluhak - Dunja Brozović u njihovu nadobudnom reguliranju hrvatske prapovijesti.

Prioritetni nacionalni projekt br. 6-99-278 o etnogenezi Hrvata, Ministarstvo znanosti je uz pozitivne recenzije eminentnih i stručnjaka odobrilo pred godinu dana i započelo sa skromnim simboličnim financiranjem početnog kabinetskog rada na njemu. Dosadašnji jedogodišnji rad, u suradnji sa Znanstvenim društvom za proučavanje podrijetla Hrvata, bio je u toj početnoj fazi ograničen na inveturu postojećih spoznaja i objavljenih radova, od kojih je u nas većina donedavno bila nedostupna i ideološki proskribirana kao nepodobni tekstovi i za to su bili "nenaučni"

Nakon početka djelovanja spomenutog projekta i društva, tandem Gluhak-Brozovićka već pola godine uporno objavljuje u javnim medijima ideološke pseudoznanstvene pamflete protiv - po njima - opasnog i nedopustivog proučavanja starosti ipodrijetla Hrvata bez argumenata. Javni početak te njihove kampanje bio je veliki klevetnički članak na dvije stranice lista "Globus", kojega su prava pozadina i povod sada jasno vidljvi već iz činjenice što se u najvećem dijelu tog pamfleta kao glavni autoritet za etnogenezu nameće A. Gluhak, iako on uopće nije bio uključen u intervju za tu svrhu, a povrh svega je još izmišljena i dodjela nepostojeće svote od gotovo pola milijuna dolara za nekakav priglupo prikazani "safari na Prahrvate".

Ovaj protuhrvatski serijal je u javnosti nastavila i proširila spomenuta tatina kći još težim pismenim klevetama protiv ovog društva i istraživačkog projekta te njegovih glavnih suradnika i istraživača, i to najprije ljetos u glasniku Matice iseljenika, a odnedavna i u "Vjesniku" kroz naizmjeničnu seriju članaka zajedno s A. Gluhakom. Iako je na ovom projektu službeno registrirano 8 istraživača - suradnika i to po 1 akademik, 3 sveučilišna profesora i 4 magistra znanosti, samozvani tandem Gluhak-Brozovićka njih u javnosti uzastopce tituliraju "nekompetentnim diletantima" što već prelazi sve granice dobrog ukusa. U tim pamfletima se ovaj projekt "ideološki razobličuje" pod pseudoznanstvenom krinkom kao neka u njemu nepostojeća lingvistička istraživanja kakva niti su ušla u radni program, a niti je što o tom tiskano tijekom projekta. Tako je u njihovu zadnjem pamfletu (nedjeljni Vjesnik 24. listopada) na pola stranice nagomilano mnoštvo nepostojećih "primjera" koji nemaju veze sa sadržajem projekta i u tom su tekstu samo dvije rečenice istinite: sam naslov projekta i jedan citat iz časopisa "Encyclopaedia moderna" (A. Lovrić: "... etnogeneza je dio antropogeografije gdje su metodski pokazatelji iz povijesti, lingvistike..."). Sve ostale tamo citirane "lingvističke primjere" nije objavio nijedan od suradnika na projektu pa su vjerojatno napabirčeni iz nekih trećih izvora bez veze s projektom ili su naprosto izmišljeni da bi se oklevetalo taj rad na etnogenezi, a što već samo ilustrira vjerodostojnost ideoloških pseudo-znanstvenih metoda kojima bi Gluhak i Brozovićka preradili etnogenezu Hrvata.

Istodobno s tim javnim pamfletima, iz pozadine ih podržavaju važni telefoni, a zaslužni tatica obilazi nadležna ministarstva da bi s rečenog projekta izbacio sve suradnike i prebacio ga na svoju kćer.

Umjesto ozbiljna multidisciplinarnog pristupa složenom problemu starosti i podrijetla Hrvata u skladu sa suvremenim metodama svjetske znanosti i brojnim novijim podacima inozemnih istraživačkih centara, nadobudni tandem Gluhak-Brozovićka (uz tatinu podršku iz pozadine), ponovo podvaljuju Hrvatima već ofucani boljševički recept iz povijesne ropotarnice: slikovito rečeno, po njima ideološki ispravno prvobitni Hrvati moraju biti srednjovjekovni potomci nekog praoca Srbohrvata i pramajke Slavije, začeti u sveslavjanskom raju zakarpatskih močvara. Prije toga dozvoljena je samo "tabula rasa" bez ikakvih Hrvata tj. sivo ništavilo indoeuropskog pračovjeka, kao po ideološkoj direktivi nekog "ministarstva istine" bivšeg sovjetskog tipa, što je čisti ideopolitički pristup bez ikakve veze sa suvremenom objektivnom znanošću.

Starost i podrijetlo Hrvata su previše ozbiljan znanstveni i nacionalni problem, da bi se s njime mogao samovoljno poigravati tandem tipa Gluhak-Brozovići za svoju privatnu korist i bolesne ambicije tatine kćeri. Čak i uz eventualne njihove najbolje namjere, navodno rješenje starosti i podrijetla Hrvata isključivim lingvističkim pristupom kako ga oni uporno propagiraju svojim pamfletima, potpuno je neostvarivo i danas je u svjetskoj znanosti odavna prevladano, u korist interdisciplinarnosti kakvoj ovaj tandem ideopolitičkih kritičara očito nije dorastao.

To je, uostalom, nacionalni zadatak, odnosno prezentacija tradicije nacije. Ovom se akcijom Gluhak-Brozović u Hrvatskoj izravno zabranjuje znanstveno istraživanje prapovijesti Hrvata, što je neshvatljivo.

Bestidna je laž u Vjesnikovu pamfletu, da lingvinisti nisu pozvani na rad u etnogenezi. Baš je A. Gluhak jedan od potpisanih suosnivača Društva za etnogenezu a Brozovićka je dostavila i svoj članak za Zbornik ovog Društva, što je očito iz prospekta za tu knjigu.

Prof.dr. Antun Bauer, Ac.dr.o. Marko Japundžić, Prof.dr. Nedjeljko Kujundžić, Prof.dr. Juraj Kolarić, Prof. Zlatko Tomičić, Ing. Ivan Coch, Mijo Curić, Dr. Danko Benić,Mr.ing. Andrija-Željko Lovrić. Извор: „Tko se protivi proučavanju prapovijesti Hrvata”, u: Matica: časopis Hrvatske matice 2 (1994), str. 19.